В общия случай процедурата, при която Агенцията заверява сертификати, издадени от трета държава, с която Съюзът е сключил споразумение, е описана в тези споразумения и следва да доведе до обем от работа, различен от този, необходим за дейностите по сертифициране на Агенцията.
 (9)
 Следва да бъдат определени срокове за заплащането на таксите и възнагражденията, събирани съгласно настоящия регламент.
 (10)
 С цел да се постигне възможно най-пълно събиране на таксите и възнагражденията, следва да бъдат определени подходящи мерки в случай на неплащане или на риск от неплащане.
 (11)
 Географското местоположение на дружествата на териториите на държавите членки не следва да представлява основание за дискриминация. Следователно пътните разходи, които се отнасят до задачите по сертифициране от името на [тези] предприятия, следва да се акумулират и разпределят поравно между заявителите.
 (12)
 За да се подобри предвидимостта, заявителите следва да могат да поискат прогнозно изчисление на сумата, която трябва да бъде платена за задачите по сертифициране и за услугите. В определени случаи изготвянето на прогнозно изчисление може да изисква Агенцията да извърши предварителен технически анализ. Като се имат предвид разходите за такъв анализ, е оправдано Агенцията да получава съответното възнаграждение.
 (13)
 Обосновано е заплащането на таксите за обжалване на решенията на Агенцията в пълен размер да се счита за предпоставка за разглеждането на жалбата.
 (14)
 Въпреки че настоящият регламент следва да даде възможност на отрасъла да получава предварително представа за размера на таксите и възнагражденията, които ще трябва да заплаща, е необходимо редовно да се прави преглед на нуждата от преразглеждане на неговите разпоредби в съответствие с член 126, параграф 3 от Регламент (ЕС) 2018/1139.
 (15)
 Преди всяка промяна на таксите следва да се проведе консултация със заинтересованите страни, както и да им се предостави информация за начина на изчисляване на таксите. Тази информация следва редовно да предоставя на заинтересованите страни сведения за разходите на Агенцията и за нейната производителност.
 (16)
 Преразглеждането на тарифите следва да се извършва след процедура, която позволява своевременно изменение въз основа на опита на Агенцията в прилагането на настоящия регламент, текущия контрол на ресурсите и работната методика и текущата оценка на финансовите потребности.
 (17)
 Регламент (ЕС) No 319/2014 следва да бъде отменен, без да се засягат преходните разпоредби.
 (18)
 Мерките, предвидени в настоящия регламент, са в съответствие със становището на комитета, създаден по силата на член 127, параграф 1 от Регламент (ЕС) 2018/1139,
 ПРИЕ НАСТОЯЩИЯ РЕГЛАМЕНТ:
 ГЛАВА I
 ОБЩИ РАЗПОРЕДБИ
 Член 1
 Предмет
 В настоящия регламент се посочват случаите, в които се заплащат такси и възнаграждения на Агенцията, и се определя размерът на тези такси и възнаграждения и начините на заплащането им.
 Член 2
 Определения
 За целите на настоящия регламент се прилагат следните определения:
 а)
 „такси“ означава сумите, събирани от Агенцията и платими от заявителите за задачи по сертифициране;
 б)
 „възнаграждения“ означава сумите, събирани от Агенцията за предоставени услуги, различни от задачи по сертифициране;
 в)
 „задача по сертифициране“ означава всички дейности, извършвани от Агенцията пряко или косвено, с цел издаване, поддържане или изменяне на сертификати съгласно Регламент (ЕС) 2018/1139 и делегираните актове и актовете за изпълнение, приети по силата